**Limpede pârâu de munte**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Limpede pârâu de munte,

Amintirea ta nu minte

Când îmi spune că tu ești

Frate cu minuni celești.

Clipe scurse dintre pietre

Sau prelinse din perete

De stâncă mândră sub soare

Mi-au ieșit pe o cărare…

Și mi-au susurat cristalul

Sărutând cuminte malul,

Gândurile cu răcoare

M-au strâns într- o- mbrățișare.

Știi, pârâu vesel de munte,

Aș dori să-ți fiu o punte

Sau o pietricică mică…

Sub tine nu mi-ar fi frică!

Aș dori să-ți știu trecutul

Cum a fost cu începutul

Când ai reușit să- învingi

Stânca… frica să-ți alungi!

Aș vrea să știu tu cum faci

De vorbești…și totuși taci

De ești limpede mereu,

Te iubește Dumnezeu…

Un te duci așa grăbit?

Te apropii de zenit

Tot săltându-te pe pietre,

Susurând povești pe munte?

Cât aș vrea, pentru o clipă,

Sub a timpului aripă,

Veselia ta, la mine

Să ajungă-nțelepciune!